Malunggay

Ang malunggay, na may pangalang pang-agham na Moringa oleifera at Moringa pterygosperma ay ang pinaka malawakang itinatanim at inaalagaang espesye ng saring Moringa, na nag-iisang sari sa pamilyang Moringaceae. Sa wikang Ingles, nakikilala ang malunggay sa pangkaraniwang mga pangalang moringa, benzolive tree ("punong bensoliba"), at West Indian ben ("ben ng Kanlurang India").  Nakikilala rin ito sa Ingles bilang drumstick tree ("punong panambol" o "punong baketa"), mula sa paglitaw ng mahaba, balingkinitan, at patatsulok na mga supot ng mga buto.  Ang puno rin mismo ay may pagka balingkinitan, na may nakalaylay na mga sanga na lumalaki hanggang sa tinatayang 10 metro ang taas. Sa kultibasyon, madalas itong tinatabas taun-taon sa 1 hanggang 2 mga metro at pinapahintulutang muling tumubo upang ang mga supot ng mga buto at mga dahon ay nanatiling nasa hangganan ng maaabot ng mga bisig ng tao.

Sa mga bansang umuunlad, ang malunggay ay maaaring makapagpainam ng nutrisyon, makapagbunsod ng seguridad sa pagkain, makapagkandili ng kaunlarang rural, at makapagsuporta ng tuluy-tuloy na pangangalaga sa kalagayan ng lupa. Maaari itong gamitin bilang pakain para sa mga alagang baka, isang likidong mikronutriyente, isang likas na anthelmintiko (pampaalis ng mga bulating parasitiko mula sa katawan ng tao), at posibleng adhubante (pantulong sa mga ahenteng gamot na katulad ng bakuna at iba pa).

Noong Abril 2012, ang Moringa oleifera ay ipinamalas sa Dr. Oz Show bilang isang suplemento upang mapainam ang antas ng enerhiya at pangkabuoang kapakanan ng tao. Iniharap ni Dr. Oz ang malunggay bilang mga supot ng tsaa.

Mga sanggunian

Kategorya:Moringa